в Съюза на пратки със сперма от еднокопитни животни, събрана, обработена и съхранявана в съответствие с Регламент (ЕС) 2016/429 и Делегиран регламент (ЕС) 2020/692 след 20 април 2021 г., изпратени от центъра за събиране на сперма, в който е събрана спермата (образец EQUI-SEM-A-ENTRY), и на овоцити и ембриони от еднокопитни животни, събрани или произведени, обработени и съхранявани в съответствие с Регламент (ЕС) 2016/429 и Делегиран регламент (ЕС) 2020/692 след 20 април 2021 г., изпратени от екипа за събиране или производство на ембриони, който е събрал или произвел овоцитите или ембрионите (образец EQUI-OOCYTES-EMB-A-ENTRY). Точка II.4.4.2. от посочените образци следва да бъде поправена, за да се поясни, че еднокопитните животни донори на сперма, овоцити и ембриони трябва да се отглеждат в животновъдни обекти, вместо в един-единствен животновъден обект, където в продължение на най-малко 30 дни преди датата на първото събиране на спермата, овоцитите или ембрионите и по време на периода на събиране не е докладвано за венецуелски енцефаломиелит по конете, дурин, сура (Trypanosoma evansi), инфекциозна анемия по конете, заразен метрит по конете (Taylorella equigenitalis), инфекция с вируса на бяс и антракс. Освен това текстът в поле I.27 от забележките към част I на образец EQUI-SEM-A-ENTRY следва да бъде изменен, за да включва описание на изследванията.
 (21)
 Приложение II към Регламент за изпълнение (ЕС) 2021/403 следва да бъде съответно изменено и поправено.
 (22)
 Поради това Регламент за изпълнение (ЕС) 2021/403 следва да бъде съответно изменен и поправен.
 (23)
 За да се избегнат смущения в търговията във връзка с въвеждането в Съюза на пратките, засегнати от измененията, които се въвеждат с настоящия регламент в приложение II към Регламент за изпълнение (ЕС) 2021/403, използването на ветеринарните здравни сертификати, ветеринарните здравни/официални сертификати и декларациите, издадени в съответствие с Регламент за изпълнение (ЕС) 2021/403, както е приложим преди измененията, внесени с настоящия регламент, следва да продължи да бъде разрешено за преходен период при определени условия.
 (24)
 Мерките, предвидени в настоящия регламент, са в съответствие със становището на Постоянния комитет по растенията, животните, храните и фуражите,
 ПРИЕ НАСТОЯЩИЯ РЕГЛАМЕНТ:
 Член 1
 Приложения I и II към Регламент за изпълнение (ЕС) 2021/403 се изменят и поправят в съответствие с приложението към настоящия регламент.
 Член 2
 За преходен период до 15 декември 2022 г. пратките с определени видове и категории сухоземни животни и със зародишни продукти от тях, придружени от подходящите ветеринарни здравни сертификати, ветеринарни здравни/официални сертификати и декларации, издадени в съответствие с образците, установени в глави 4, 12—22, 34a, 39, 42, 47, 48, 50, 53, 54, 59 и 63 от приложение II към Регламент за изпълнение (ЕС) 2021/403, както е приложим преди измененията, въведени в посочения регламент за изпълнение с настоящия регламент, продължават да бъдат разрешени за въвеждане в Съюза, при условие че посочените сертификати и декларации са издадени не по-късно от 15 септември 2022 г.
 Член 3
 Настоящият регламент влиза в сила на двадесетия ден след деня на публикуването му в Официален вестник на Европейския съюз.
 Настоящият регламент е задължителен в своята цялост и се прилага пряко във всички държави членки.
 Съставено в Брюксел на 28 март 2022